b'\n_START_ARTICLE_\nKetoni\n_START_PARAGRAPH_\nKetoni ir sk\xc4\x81bekli saturo\xc5\xa1i organiskie savienojumi, kas satur karbonilgrupu, kas saist\xc4\xabta ar diviem og\xc4\xbc\xc5\xabde\xc5\x86ra\xc5\xbea atlikumiem. Karbonilgrupu, kurai ab\xc4\x81s pus\xc4\x93s ir organiskie radik\xc4\x81\xc4\xbci, da\xc5\xbereiz sauc par ketogrupu. Ketonus kop\xc4\x81 ar aldeh\xc4\xabdiem pieskaita pie karbonilsavienojumiem. Ketoni ir relat\xc4\xabvi stabili savienojumi. Vispla\xc5\xa1\xc4\x81k paz\xc4\xabstamais ketons - acetons (dimetilketons) - ir ar\xc4\xab visvienk\xc4\x81r\xc5\xa1\xc4\x81kais ketons. Savienojumus, kuros ir vair\xc4\x81kas ketogrupas, sauc par poliketoniem, no tiem noz\xc4\xabm\xc4\xabg\xc4\x81kie ir beta-diketoni (starp ketogrup\xc4\x81m atrodas viens oglek\xc4\xbca atoms)._NEWLINE_Zem\xc4\x81kie ketoni ir mazviskozi \xc5\xa1\xc4\xb7idrumi ar savdab\xc4\xabgu smar\xc5\xbeu, \xc5\xa1\xc4\xb7\xc4\xabsto\xc5\xa1i \xc5\xabden\xc4\xab. Ketoni ar gar\xc4\x81ku oglek\xc4\xbca atomu \xc4\xb7\xc4\x93di vairs nejaucas ar \xc5\xabdeni, tiem ir ziedu smar\xc5\xbea, da\xc5\xbeiem arom\xc4\x81ts ir nepat\xc4\xabkams. Augst\xc4\x81kie ketoni ir cietas vielas.'